Er det bedst at blande tørv og hamp, eller skal man lægge hampen oven på tørven, når sidstnævnte er pakket til? Det forekommer mig, at hampen alligevel bliver jokket ned i tørvebunden, og så kunne man jo lige så godt have blandet det fra starten. Hvad gør I? Vander I tørven eller venter I på at den bliver "fugtig" (mmm) af sig selv, så den kan pakke? Og hvad gør I med grisebasser, der kværner rundt og forvandler deres tørv til én stor, ulækker, til-bæet tisplet? Er der et andet strøelse, der egner sig bedst til dem, for ... damn... min hoppeplags boks bliver ulækker natten over, synes jeg   Også selvom hun går ude hele dagen. Hvor tit fjerner I tispletter? Hvor meget og hvor tit spæder I til med mere tørv/hamp? Hvornår er tispletten "moden"? Jeg har prøvet at fjerne en plet nogle gange, hvor den er endt med at ligge i trillebøren og se helt tør ud, så jeg blev i tvivl om jeg havde taget den for tidligt. Hjælp... tørvetricks? Inden jeg bliver vanvittig. Mvh Julie
Heste er blevet fordret med kvægfoder og forhåndenværende i mange år. Der er masser af steder der fodrer med det samme som da jeg var barn og gik på rideskole tilbage i slut 70 erne.. Hvor langt vil du tilbage?? Kigger du i gamle bøger såsom Ditte menneskebarn så fik hestene havre med halmhakkelse. Gudskelov ved vi mere i dag om årsagerne til fordøjelsessygdomme. vi skal også huske at arbejdshestene og kørehestene i gamle dage (før traktoren og bilernes indtog), blev brugt hårdt 8-10 timer hver dag, de havde noget at gøre af al den stivelse.. De havde tilgengæld ofte nyreslag om mandagen efter at have holdt søndagen fri... De tungere hesteracer har heller ikke så let tendens til stress og derved krybebidning, så de problemer sås nok sjældnere end i dag. Går du endnu længere tilbage til bærsamler og jagt tiden, så fik hverken vores husdyr eller mennesket korn, det var først senere da mennesket byggede huse (og stalde)og dyrkede markerne med korn. Dette korn mættede godt og var nemt at dyrke og opbevare og så fik vi og husdyrene det. Vi har også gennem årene udpint markerne for mange nyttige næringstoffer, avlet lette heste med nerve i og som voksede hurtigt.. så det er meget komplekst. Og der er meget få statistikker over hestes sygdomme. Du kan sikkert finde meget til din opgave i landbrugsmuseer og tag et kig på KVL! MVH Christina
Min første pony fik jeg i 1981, den fik såmænd bare Vrinsk, roer og ammoniak behandlet halm ... Men hun så sgu godt ud og havde aldrig dyrlæge! Ja, det var dengang.
På de rideskoler jeg er kommet (3 stk.) Får hestene ingen eller meget lidt hø - også i dag. På den ene delte 6-7 heste i lille balle hø, på den anden får de det måske en gang om ugen og på den tredje lidt mere end på den første (5 heste om 1 balle hø). derudover står den på havre, müesli og halm.